Diari Oficial de la Generalitat Valenciana


Sumari del DOGV 4416, del 13-01-2003 (2002/14398)

Edicte de la Junta Arbitral de Transports d'Alacant, sobre notificació de laude arbitral a l'empresa Tot en Bolses, SL, en l'expedient: 053/02-A.
-------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/14623


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de la Junta Arbitral de Transports d'Alacant, sobre notificació de laude arbitral a l'empresa Tot en Bolses, SL, en l'expedient: 053/02-A. [2002/X14393]
  
Manuel Gálvez Acero, president de la Junta Arbitral de Transports d'Alacant, d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Tot en Bolses, SL, que s'ha dictat laude en l'expedient 053/02-A, com a conseqüència del procediment seguit en este i que no ha pogut ser comunicat per absència, parador desconegut, caducat o refusat.
  
El text és el següent:
  
?Tribunal
  
President: Manuel Gálvez Acero, cap del Servici Territorial de Transports d'Alacant.
  
Vocals:
  
Juan Rico Girona, representant de les empreses de transports.
  
Antonio Guardiola Jover, representant dels usuaris
  
Vocal'secretària: Ana Antolín Baigorri.
  
Alacant, 30 d'octubre de 2002. A les 9.30 hores es constituïx la Junta Arbitral de Transports d'Alacant en la seu del carrer Itàlia núm. 12, pels membres indicats al marge, a fi de dictar laude arbitral sobre la controvèrsia plantejada en l'expedient 053/02-A, promogut per Transportes Jurto, SA, amb domicili a Alacant contra Tot en Bolses, SL, amb domicili a Elx en relació amb la següent reclamació: No pagament de ports per servicis realitzats els mesos d'octubre i novembre de 2001 entre diverses poblacions de la península i Alacant i Lisboa que puja a 2.303,41 euros (dos mil tres-cents tres amb quaranta-un euros), amb l'Impost sobre el Valor Afegit inclòs. Comença la vista oral sense la compareixença de la reclamada, malgrat haver sigut citada dins del termini i en la forma escaient, segons consta en l'expedient amb els efectes que determina la vigent legislació més avall recollida. El representant de l'actora senyor César Darío Díez Gómez es ratifica en la demanda. Així mateix són aportats a l'expedient, com a prova documental, albarans justificatius del lliurament de les diferents partides en destinació i estos constituïxen la facturació l'import de la qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, quant afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat anteriorment, s'arriba per unanimitat al següent laude: estimar la demanda interposada per Transportes Jurto, SA, contra Tot en Bolses, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb el que s'ha exposat procedix que Tot en Bolses, SL, pague a Transportes Jurto, SA, la quantitat de 2.303,41 euros (dos mil tres-cents tres amb quaranta-un euros) en concepte de ports. Contra esta decisió arbitral cal únicament recurs d'anul·lació davant de l'audiència provincial que s'haurà de presentar dins dels deu dies següents al de la notificació del laude, o d'aclariment, dins dels cinc dies següents al de la notificació. Contra el laude arbitral ferm solament es pot interposar recurs de revisió, d'acord amb el que establix la legislació processal per a les sentències processals fermes. La qual cosa per a constància, arxivament i trasllat a les parts firmen els membres de la Junta al lloc i en la data indicats?.